

**Előterjesztés**

**a Kertész úti parkolóházon falfestés létesítéséről**

Tisztelt Közgyűlés!

Jelen előterjesztés tárgya a Kertész úti parkolóház homlokzatán falfestés elhelyezési lehetőségének vizsgálata. A parkolóház Bitskey uszodával szembeni homlokzata, elhelyezkedéséből is eredően adja magát, hogy a több mint 100 éves egri vízesportoknak emléket állítson egy falfestéssel. Az egri úszó- és vízilabda sport több mint egy évszázados története alatt számos jelentős sikert elért, emberként is példaként állítható embert nevelt ki, akikre büszkék lehetünk egriként. Azonban, a szóban forgó falfelület méretéből eredően nem alkalmas, hogy valamennyi kiválóság, minőségben, érdemben helyet kapjon a tervezett festésen. Elképzelésem szerint, két olyan ikonikus alak kerül rá, akik jól kifejezik az egriséget, az egri vízesportokat: a parton sétáló Bitskey Aladár és a vízben labdával látható dr. Ringelhann György személyében. Nem mellesleg, a parkolóházzal szemközt álló fedett uszodával is kapcsolat fedezhető fel a két legendás egri megörökítésével. Ahogy a mellékelt anyagban látható, az egykori Bárány István Sportuszoda, sokak egykori „otthona” nyújtaná a hátteret kettőjük számára, ezáltal méltó emléket állítva a korábbi nyitott uszodának is.

Véleményem szerint, a fentiek mellett, városképi szempontból kifejezetten indokolt és érdekes lehet megvizsgálni azt, hogy az alapvetően betonból épült egyszerű tagolású épületszerkezetre egy ilyen jellegű falfestés elhelyezése milyen pozitív benyomást gyakorolna a parkolóház megjelenésére.

Eger településképi védelméről szóló 6/2018. (II. 23.) önkormányzati rendelet az ilyen típusú falfestésre kifejezett előírást nem tartalmaz. A 10. § (1) bekezdés szerint:

„(1) A város teljes közigazgatási területén az építményeken az adott környezettel nem harmonizáló homlokzati és tetőfedési anyagok, színezések nem alkalmazhatók.

a) homlokzatképzésnél nem alkalmazhatók az alábbi megoldások: a) erős, telített élénk, kontrasztos színű és neon jellegű színek a homlokzat teljes falfelületein”

A 21. § (3) bekezdés szerint:

„(3) Tűzfalfestésként reklám nem létesíthető. Tűzfalfestés létesítése esetén a tűzfalfestéssel érintett terület nagyságától függetlenül engedély csak a teljes homlokzati felületre vonatkozó felújítási, színezési tervet tartalmazó kérelem alapján adható.”

A fentiek alapján nem mutatkozik akadálya egy homlokzati falfestés elhelyezésének, szükséges ugyanakkor településképi szempontból, illetve a parkolóházra vonatkozó pályázati fenntartási kötelezettségek oldaláról megvizsgálni ezen kérdést, amelyre javaslom felkérni Eger Megyei Jogú Város Főépítészét.

A falfestés elhelyezésének költségeit a választókörzeti alapban rendelkezésre álló képviselői keretemből kívánom fedezni.

Kérem a T. Közgyűléstől a határozati javaslat elfogadását.

Eger, 2024. április 3.

**Kovács-Csatlós Tamás**

Eger MJV Képviselője

**Határozati javaslat:**

Eger megyei jogú város közgyűlése felkéri Eger Megyei Jogú Város Főépítészét, hogy vizsgálja meg településképi és a parkolóházba vonatkozó pályázati fenntartási kötelezettségek szempontjából a Kertész úti parkolóház homlokzatán falfestés elhelyezését lehetőségét és ennek eredményéről a Városképi és Környezetvédelmi Bizottság a soron következő ülésére készüljön előterjesztés. A Közgyűlés jóváhagyja a 2024. évi költségvetés II/149. Választókörzeti feladatokhoz kapcsolódó

felhalmozási kiadásokcímszámán Kovács-Csatlós Tamás képviselői keretének felhasználását ezen falfestés megvalósítására 3.500.000 Ft összegben.

**Felelős**:         Kacsó János Főépítész

**Határidő**:     2024. április 30.

1. sz. Melléklet

Helyszín:

A képen kültéri, ég, autó, út látható

Automatikusan generált leírás

Falfestés\_vázlat

A képen kültéri, épület, ég, felhő látható

Automatikusan generált leírás